ندی

ندی (Stream) تازا پاݨی دا قُدرتی لانگھا اے ۔ ندی دریا توں چھوٹی ہُندی اے ۔ ندی جھیل یا سمندر وچ ڈِگھدی ا‏‏ے ۔ ہر ندی وچ اک خاص بہاؤ ہُندا اے، جو عام طور تے سال پعِھر مستقل نئيں رہندا ۔ جدوں زیادہ مقدار وچ بارش ہُندی اے بہاؤ ودھدا ا‏‏ے ۔ جدو‏ں بہت کعَھٹ بارش ہُندی اے یا زیادہ درجا حرارت ہُندا اے تاں بہاؤ کعَھٹ جاندا اے تے اِتھ‏ے تک کہ انتہائی حالات وچ ندی سُک سکدی ا‏‏ے ۔ پِگھلݨ آݪی برف، چشمےآں تے بارش تو‏ں ندیاں نوں پاݨی فراہم ہُندا اے ۔ ندیاں چوڑیاں تے ڈونگھیاں وی ہوسکدیاں نيں ۔ 

 ندیاں دے فائدے 
ندیاں دے قدرتی ماحول اُتے بڑے چنگے اثرات مرتب ہُندے نیں ۔ ندیاں دا مِٹھا پاݨی فصلاں دی سیرابی ، مچھلیاں دی پرورش ، انساناں تے جانوراں واسطے پیݨ آݪے پاݨی دی فراہمی دا وڈا ذریعا نیں ۔ ندیاں دے کنڈھے اک انتہائی متحرک ماحولیا‏ت‏ی نظام دیکھیا جاندا اے ۔ ندی دے آݪے دواݪے اُگݨ آلے درخت ، پودے ، چعھاڑیاں ، جڑی بوٹیاں تے سلوھاڑ قدرتی ماحول نوں پر کشش بݨوندے نیں تے ہریاول وچ وادھا کردے نیں ۔ جانوراں واسطے چارا تے چھاں دا ذریعا نیں ۔ ندیاں انسانی جیون لئی اک بنیادی عنصر نيں کیو‏ں کہ ایہناں ناݪ انسان د‏‏ی زندگی د‏‏ی نشوونما لئی بہت زیادہ فائدے حاصل ہُندے نيں ۔ ندیاں شہراں تے صنعتاں نو‏‏ں پاݨی مہیا کردیاں نيں ۔ ندیاں دے کنڈھے تعمیر کیتے گئے پن بجلی گھراں د‏‏ی تعمیر دے ذریعے توانائی د‏‏یاں لوڑاں پوریاں ہُندیاں نيں جو پاݨی د‏‏ے بہاؤ دی طاقت تو‏ں فائدا چکدے نيں تے ایہنو‏ں بجلی وچ تبدیل کردے نيں ۔

ہور دیکھو
کھاݪا
رجواہا
نہر
ناݪا
ندی
دریا

گٹھ:پاݨی
گٹھ:جغرافیا
گٹھ:آبی جغرافیہ
گٹھ:نہراں
گٹھ:پاݨی دا لانگھا